Държавен вестник, бр. 55, 2025 г., стр. 5

БРОЙ  55	
Д Ъ Р Ж А В Е Н  В Е С Т Н И К 	
СТР.  5  
изцяло или частично според съдържанието на 
спогодбата.“;
в) досегашната ал. 3 става ал. 4.
6. Създава се нов чл. 19:
„Процедури, провеждани в съдебен център
Чл. 19. (1) В случаите и при условията, 
предвидени в закон, съдът задължава стра­
ните по висящо съдебно дело да участват в 
информационна среща за процедурата по ме­
диация, която се провежда в съдебен център 
по медиация към съответния съд.
(2) След като медиаторът информира стра­
ните за обстоятелствата по чл. 13, ал. 1, те 
могат да обсъдят с него и възможностите за 
постигане на споразумение по конкретния спор. 
(3) След проведена информационна среща 
и при съгласие на страните в съдебния цен­
тър се провеждат процедури по медиация по 
спорове – предмет на висящо съдебно дело.
(4) След информационната среща страните 
могат по своя преценка да проведат медиация 
и извън съдебния център.
(5) Процедура по медиация в съдебен цен­
тър може да бъде проведена по инициатива 
на страните по висящо съдебно дело и извън 
случаите по ал. 1 и 3.
(6) Във всички случаи на медиация по висящо 
съдебно дело се прилага съответно чл. 140б, 
ал. 1 от Гражданския процесуален кодекс от­
носно развитието на съдебното производство.“
7. Създава се нов чл. 20:
„Медиатор към съдебен център по медиация
Чл. 20. (1) Медиатор към съдебен център по 
медиация може да бъде лице, което отговаря 
на изискванията на чл. 8, ал. 1, завършило е 
висше образование и е преминало допълни­
телен подбор и специализирано обучение по 
ред, определен в наредба по чл. 25.
(2) При окръжните съдилища се водят спи­
съци на медиаторите към съдебните центрове 
по медиация. За вписване на медиатори в 
списъците не се събира такса.“
8. Създава се нов чл. 21:
„Определяне на медиатор
Чл. 21. (1) Информационната среща се про­
вежда от един или повече медиатори от съот­
ветния съдебен център по медиация, определени 
от координатора на центъра при условия и по 
ред, предвидени в наредба по чл. 25.
(2) Процедурата по медиация се провежда 
от един или повече медиатори към съответния 
съдебен център по медиация, посочени по общо 
съгласие на страните, а при липса на съгласие, 
определени от координатора на центъра, освен 
в случаите по чл. 19, ал. 4.
(3) По своя преценка в зависимост от 
предмета на делото съдът може да укаже да 
участва медиатор с юридическо образование.“
9. Създава се нов чл. 22:
„Информационна среща за процедура по 
медиация
Чл. 22. (1) В случаите по чл. 19, ал. 1 стра­
ните са длъжни да участват в информационна 
среща с медиатор, в която той предоставя 
на страните информацията по чл. 13, ал. 1, 
както и относно последиците от процедурата 
по медиация по отношение на висящото дело.
(2) Страните участват в информационната 
среща лично, недееспособните – чрез законния 
си представител, а ограничено дееспособни­
те – с попечителско съдействие. Когато страна 
по делото е държавата, община или юридическо 
лице, те може да бъдат представлявани и от 
пълномощник с изрично пълномощно. Когато 
страните са повече от две или на страната на 
ищеца или на ответника участват повече от 
две лица, те може да упълномощят изрично 
едно от тях или трето лице да ги представлява. 
Страните могат да участват в информационна 
среща и заедно с адвокат.
(3) Информационната среща се отлага при 
наличие на уважителни причини, за които 
страната уведомява координатора на съдебния 
център. Страната може да поиска отлагане на 
срещата само веднъж. 
(4) Медиаторът предоставя на съда инфор­
мация относно участието на страните в инфор­
мационната среща при спазване на принципа 
на поверителност.“
10. Създава се нов чл. 23:
„Заплащане на медиацията
Чл. 23. Информационната среща и процеду­
рата по медиация по висящо съдебно дело по 
чл. 19, ал. 1 и 3 с обща продължителност до 
3 часа се заплащат от бюджета на съда. Раз­
носките включват осигуряване на помещение 
и други условия за провеждане на срещите 
и възнаграждение за медиатор, предвидени в 
наредба по чл. 25.“
11. В чл. 24 ал. 2 и 3 се отменят.
12. Създава се нов чл. 25: 
„Подзаконова уредба
Чл. 25. Висшият съдебен съвет приема 
наредби за:
1. подбора, статута и дейността на медиа­
торите към съдебните центрове;
2. организацията и провеждането на ин­
формационните срещи и на процедурите по 
медиация в съдебните центрове;
3. размера на дължимите от страните так­
си, вида на разноските и възнаграждението 
на медиаторите;
4. структурата, организацията и координи­
рането на дейността на съдебните центрове по 
медиация и задълженията на координатора.“
§ 16. Висшият съдебен съвет приема на­
редбите по чл. 25 от Закона за медиацията 
в едномесечен срок от влизането в сила на 
този закон.
§ 17. Този закон се прилага за производ­
ствата, образувани след влизането му в сила. 
Заварените при влизането в сила на този закон 
висящи съдебни производства се довършват 
по досегашния ред.
§ 18. (1) Медиаторите, преминали успеш­
но допълнителен подбор и специализирано 
обучение за медиатори към съдебен център 
по чл. 20 от Закона за медиацията и Наред­
ба № 10 от 30 октомври 2023 г. за подбора, 
статута и дейността на медиаторите в съдеб­
ните центрове по медиация (ДВ, бр. 94 от 
2023 г.) преди влизането в сила на Решение